**KÖNYVTÁR-PEDAGÓGIAI PROGRAM**

**A könyvtárpedagógia meghatározása**

1.  A könyvtárban vagy könyvtári dokumentumok felhasználásával való, ismeretszerzéssel, ismeretközvetítéssel, információkereséssel foglalkozó pedagógiai elmélet és gyakorlat.
2.  A könyvtár gyűjteménye, szolgáltatása és a könyvtár használói közötti közvetítő tevékenység. Közvetlen célja a könyvtári dokumentumok és szolgáltatások sokoldalú, gyakorlatias és élményszerű megismertetése. Hosszú távú célja a könyvtárak, a könyvtári dokumentumok, szolgáltatások és az informálódás szükségletének felkeltése és ezáltal a könyvtárhasználóvá nevelés.
3.  Az a tudományterület, ami a könyvtárhasználó, a tanuló személyiségének az olvasás, könyvtárhasználat,informálódás során való előmozdításával foglalkozik.
4.  A könyvtárhasználat tantárgy tanításának-tanulásának és a kapcsolatos nevelési feladatok ellátásának módszereivel foglalkozó pedagógiai tudományág. Egyfajta tantárgy-pedagógia, melynek feladata az is, hogy a könyv- és könyvtárhasználati ismeretek a tanítási-tanulási folyamatban elhelyezze.
5.  A könyvtári munkafolyamatok nevelési céloknak és/vagy nevelési-oktatási intézmények tevékenységének alárendelt tervezése, szervezése, végzése.
6.  Pedagógusok és könyvtárosok felkészítése a könyvtárhasználat tanítására és a könyvtár használatára mind szakmai, mind módszertani szempontból.

A könyvtár-pedagógia az a tudomány, amely a könyvtári nevelő hatások alapjaival és módjával foglalkozik.

A *könyvtár-pedagógia metodikai szintjén* három elem alkotja a rendszert:

1.  **a nevelési célrendszer** (az adott társadalom, mely célok teljesítését várja el);
2.  **a tananyag** (mely nem a könyvtártudomány kivonata, kiválasztását gyakorlati szempontok motiválják: hasznosíthatóság, a nevelési és oktatási céloknak való megfelelés)
3.  **a nevelési-oktatási folyamatok** (tanítási, tanulási képességfejlesztő módszerek, tanulási stratégiák, szervezeti formák, taneszközök). Ez a rendszer biztosítja az oktatás eredményét: az attitűdök kialakulását az adott tárgy felé, és ez a rendszer a képlékeny kapcsolat az elmélet és a gyakorlat között.

**Szakmódszertan**

Egy foglalkozás tevékenységeire készít fel annak szakmai, pedagógiai, pszichológiai, alkotói, döntéshozói aspektusából. A könyvtár-pedagógia művelője miközben tudja, hogy a pedagógiai munkakörök egyikét látja el, annak felelősségét is érzi, hogy szakmai kommunikációt folytat.

Vonatkoztatási rendszereket ismer és ismertet meg:

- a tantárgy és a szaktudomány, - a kutatás és az iskolai valóság, - a megszerzett tudás és az élethelyzetek, - a tanár és a tanuló között.

Tevékenysége során információkat, tényeket, általánosításokat, összefüggéseket, törvényszerűségeket, megoldásmódokat, igazolható feltevéseket, hipotéziseket valamint szemléletmódot ad át. A módszer az ismeretszerzés eszköze.

Könyvtárpedagógiai munkát végez:

1.  Család
2.  Iskolán kívüli könyvtárosok
3.  Iskolai könyvtárosok
4.  pedagógusok

A tantestület felelőssége

- könyvismeret és könyvhasználat szakórákon: ez a szaktárgyi tanárok felelőssége (a könyvtárban ismétlődő feladatok szükségesek); - könyvtári ismeretek és könyvtárhasználat területe – ez egyértelműen a könyvtáros tanár felelőssége (a könyvtárban osztályfőnöki óra és a gyakorlat érdekében néhány szakóra szükséges); - olvasási igényesség, írásbeliség szintjének emelése, személyiségfejlesztés – ez a teljes tantestület közös felelőssége, különösen az osztályfőnöké (a könyvtáros tanár feladata a kezdeményezés és a tanárok, tanulók munkájának támogatása).

A könyvtárostanár a felelős azért, hogy az adott iskola évfolyamai részére elkészüljön a könyvtári program, az iskola évfolyamainak megfelelően 1-4, 5., és 6 - 8. évre, melyet a tantestület közösen valósít meg. A könyvtáros tanár a mindennapi gyakorlatban az osztályfőnökkel tud elsődlegesen kapcsolatot tartani egy osztály érdekében.

Az osztályfőnök tart szoros kapcsolatot a tanulókkal, az osztályban tanító tanárokkal és a szülőkkel. Ő tudja továbbítani direkt vagy indirekt módon a könyvtárostanár jelzéseit – s ő tudja tájékoztatni a könyvtárban dolgozót az eredményekről és megoldandó problémáiról.

Könyvtáros felelős:

- rendszeres tájékoztatásáért, tudásuk és igényük emeléséért, - a tanulócsoportok könyvtárhasználati készségének fejlődéséért, - a fejlődés-lélektani kérdések figyelemmel kíséréséért.

A könyvtár-pedagógiai program célja:

1. - A könyvtár „forrásközpontként” való felhasználásával meg kell alapoznia az önműveléshez szükséges attitűdöket, képességeket, tanulási technikákat.
2. - Felkészíteni és ébren tartani az írott betű, a szellemi munka iránti tiszteletet, az elmúlt korok értékeinek megbecsülését, az önművelés iránti igényt.
3. - Felkészíteni a tanulókat az önálló könyvtárhasználatra, ismeretszerzésre.
4. - Kialakítani és fejleszteni azokat a magatartásmódokat és képességeket, amelyek a könyvtár mindennapos használatában elengedhetetlenül szükségesek.
5. - A tanuló joga az információhoz való hozzáférés, képes legyen azokat céljainak megfelelően feldolgozni és alkalmazni
6. - Az iskola feladata felkészíteni a tanulókat a megfelelő információszerzési, tárolási, feldolgozási és átadási technikákra, valamint megismertetni velük az információkezelés jogi és etikai szabályait, azok képes legyen az információszerzés kritikai szelekciójára
7. - A könyvtárhasználat azon lehetőségeinek megismertetése, amelyek elősegítik valamennyi műveltségi terület ismereteinek feltárását.
8. - Megismertetni a tanulókat azon alapvető információhordozók fajtáival, szerepével és felhasználásával, amelyek elősegítik az önálló szellemi alkotás létrehozását.
9. - Az iskolai és más típusú könyvtárak, könyvtári források, eszközök megismertetésével, valamint a velük végzett tevékenységek gyakoroltatásával tudatos és biztos használói magatartás kialakítása
10. - A modern kor követelményeinek figyelembevételével az önálló gondolkodás, a kreativitás fejlesztése, az önművelés igényének felkeltése és megszilárdítása.

Információs társadalom, informatika és könyvtár-pedagógia szemléletében nem az eszközök irányítják a tananyag összeállítását, hanem az információs helyzetek, információt igénylő problémák, és ezek keretében jelennek meg az egyes információközlő műfajok és azok hordozói, vagyis a konkrét eszközök, dokumentumtípusok és felhasználási technikák.

A hagyományok és a ma már hagyományosnak nevezett eszközök, források hordoznak olyan értékeket, melyekre a társadalomnak és a modern eszközöket használóknak is szükségük van. Ilyen például az értő olvasás, az önálló kritikus gondolkodás, az esélyegyenlőség, a kulturális örökség. Hangsúlyt kell fektetni az információ társadalmának értékviszonyaira és az információban rejlő lehetőségek felhasználásának tanítására.

Olyan tanítási-tanulási problémahelyzetek elé kell állítani tanulóinkat, melyek megoldásán keresztül minél többféle tartalmú, műfajú és típusú információforrás felhasználását tudjuk kölcsönhatásukban bemutatni. A problémahelyzetek legtermészetesebb tanulási tere az iskolai könyvtár.

Az iskolai könyvtár

1.  Korszerű forrásközpont (szolgálat helyett szolgáltatás, dokumentum helyett – mellett ismeretek)
2.  A tanulás-tanítás helyszíne (könyvtárhasználati órák, szakórák színtere)
3.  Közösségi tér az iskolában
4.  Mindenki számára biztosítja, és tartalommal tölti meg az információhoz, a tanuláshoz, művelődéshez való jogot, esélyegyenlőséget biztosít
5.  Az iskola legdemokratikusabb, legintelligensebb, legnyitottabb, legegyénreszabottabb tanulási tere

Infrastrukturális követelmények:

1.  fogadóképes iskolai könyvtár
2.  korszerű kézikönyvtári állomány
3.  médiatári számítógépes háttér (internet, adatbázis)

Részletesen:

1.  Az iskolai könyvtár teljes eszköztára, szolgáltatásai.
2.  Könyvtári eligazító és információs táblák, demonstrációs eszközök.
3.  Audiovizuális anyag, számítógépes infrastruktúra (adatbázis, internet, multimédia, interaktív tananyag).
4.  Nemzeti alaptanterv.
5.  Az elkészített vagy adaptált könyvtár-pedagógiai helyi tanterv.
6.  A pedagógusok és a tanulók által felhasznált taneszközök.

Az iskolai könyvtár fejlesztésének szükségességét a következők indokolják:

A tanulási kultúrában bekövetkezett változások: a társadalomban

1. – megváltoztak a tudással és a tanulással kapcsolatos elvárások;
2. – megváltozott a tanulás és a tanítás közötti viszony;
3. – sokkal több információ áll rendelkezésre a tanulási stratégiákról;
4. – tanúi lehetünk a tanulási környezet expanziójának;

A közösségi érzés erősödése is új kihívásokat jelent az iskolának.

A tanulók elsajátít(hat)ják a legkorszerűbb információs szolgáltatások használatát, az önálló tanulás módszereit, a pedagógusok pedig értékes szakmai támogatást kap(hat)nak a munkájukhoz, emellett a jó iskolai könyvtárnak közösségformáló szerepe is van. Egyfajta „találkozási pont” funkcióját tölti be; lehetővé teszi ugyanis a kultúrák és a nyelvek, a tanárok és a tanulók, a tantárgyi és a tantárgyon kívüli ismeretek és egyáltalán a múlt és a jelen találkozását is.

Pedagógiai célok:

1. - minden tanulóban alakuljon ki az olvasás, a könyv és a könyvtár iránti pozitív attitűd
2. - mindennapi szükségletté váljon az olvasás öröme
3. - személyiségfejlesztés, személyiségformálás
4. - alapkészségek kialakítása (önálló ismeretszerzés, a tanulás készsége)
5. - alapértékek, alapismeretek és összefüggések közvetítése
6. - teljesítményképes tudás megalapozása
7. - egész életen át tartó tanulás és az információs társadalom kihívásaira való felkészítés
8. - a gépek világában egyre fontosabb a személyes kapcsolat
9. - nem elég a technikát megtanítani, a tanulók ítélőképességét is fejleszteni kell
10. - a tanulók életének természetes részévé tenni az információs műveltséget

A könyvtár szolgáltatásaival az iskolai tevékenység szerves részévé kell válnia, az elérhető információk, dokumentumok használatában a pedagógusoknak kell példát mutatni a diákok felé.

Az önálló ismeretszerzés képességének fejlesztése és az ízlés, olvasói igényesség formálása az egyik legösszetettebb, legtöbb átgondolást igénylő pedagógiai munka.

Fontosak a tanulói jelzések, észrevételek.

Cél:

1. - a tanuló jól érezze magát a környezetében (jobban kedvelik a technika nyújtotta lehetőségeket; a könyvtárban betartandó szabályok az iskola szigorát idézi elő)
2. - érdeklődésük alapján belső igénnyé váljon az ismeretszerzés
3. - a diákok jobban megismerjék önmagukat, képességeiket (pályaválasztás)

A könyvtárhasználati nevelés és oktatás általános célkitűzései:

1. - felkészítés az információs társadalom kihívásainak fogadására, az információszerzés kibővülő lehetőségeinek használatára, az információk elérésére, kritikus szelekciójára és feldolgozására
2. - a könyvtárra alapozott önművelés képességének kialakítása, fejlesztése a könyvtári információs rendszer, a könyvtár „forrásközpontként” történő használatával
3. - a forrásokat komplex és alkotó módon alkalmazó tanulási technikák és módszerek kifejlesztése
4. - az iskola és más típusú könyvtárak, könyvtári források, eszközök megismertetésével, valamint a velük végzett tevékenységek elsajátíttatásával tudatos, biztos használói magatartás kialakítása
5. - a könyvtárhasználati tudás eszközjellegű beépítése a tanulók tantárgyi képzésébe, a mindennapi problémák megoldásához szükséges információszerzésbe és feldolgozásba
6. - a forráshasználás etikai szabályainak elsajátíttatása és a normakövetés követelményének elfogadtatása
7. - a tanuló ismerje meg és tartsa be a számítógépes munka szabályait

Részletesen:

1. Könyvtárhasználati kompetenciák kialakítása

Ismerje meg a tanuló és használja az iskolai vagy más (közművelődési, szak-) könyvtár állományát és szolgáltatásait. Igazodjék el a médiatárak, információs központok gyűjteményében. Gyakorolja a könyvtári eszköztárra épített önálló ismeretszerzést, fejlessze beszédkultúráját, műveltségét, tanulási-önművelési szokásait, rendszeres olvasással és könyvtárhasználattal. Vegye igénybe a tömegmédiumok adta önművelési lehetőségeket.

2. Dokumentumismeret,- és használat

Ismerje meg a tanuló és rendszeresen használja az adott műveltségterület nélkülözhetetlen alapdokumentumait (általános és szaklexikonok, enciklopédiák, kézikönyvek, szótárak, összefoglalók, gyűjtemények, gyakorlókönyvek) és modern ismerethordozókat (AV, számítógépes programok, CD, multimédia). Tanulmányozza a könyvtárban található gyermek- és felnőtt lapok, magazinok és szakfolyóiratok rovatait (sajtófigyelés). Tudja használni a megismert dokumentumok tájékoztató apparátusát (tartalom, előszó, mutatók). Ismerje és használja a közhasznú információs eszközöket és forrásokat (internet, fax, cím- és adattárak, statisztikák, menetrendek, telefonkönyvek, névtárak). Figyelje a különböző médiákban megjelent könyv-, video-, CD-újdonságokat, tájékozódjon hagyományos és modern információs csatornák ajánlataiból. Az eszköztudás az önálló ismeretszerzés és az elsajátított tudás alkalmazását teszi lehetővé.

3. A könyvtári tájékozódás segédeszközeinek ismerete és használata

Ismerje meg és rendszeresen használja a szaktárgyi kutató-gyűjtő munkához nélkülözhetetlen kézikönyvtári forrásokat (lexikonok, szótárak, adattárak, forrásgyűjtemények, összefoglalók). Gyakorolja a lexikonok és kézikönyvek használatát olvasás közben (szócikk, élőfej, mutatók). Készségszinten tájékozódjon tankönyvekben, munkafüzetekben, forrás- és szemelvénygyűjteményekben, antológiákban, a tartalomjegyzék, a fejezetek és a mutatók alapján. Gyakorolja a könyvtári eszköztárra épített irodalomkutatást, anyaggyűjtést (jegyzetelés, lényegkiemelés, cédulázás), forráselemzést, önálló információszerzést. Irodalomkutatáshoz, anyaggyűjtéshez bibliográfia, tanulmány, kiselőadás összeállításához használja a könyvtár katalógusait, bibliográfiáit és számítógépes adatbázisát. Legyen képes többlépcsős referenskérdések megoldására a teljes könyvtári eszköztár felhasználásával.

4. Önművelés, a szellemi munka technikája

Iskolai feladatai és egyéni problémái megoldásához tudja önállóan kiválasztani és felhasználni a könyvtár tájékoztató segédeszközeit. Legyen képes hagyományos dokumentumokból és modern ismerethordozókból információt meríteni, felhasználni és a forrásokat megjelölni. Tudjon több forrás együttes felhasználásával a könyvtári eszköztár igénybevételével (katalógusok, bibliográfiák, kézikönyvek) kiselőadást, tanulmányt, irodalomajánlást, bibliográfiát összeállítani. A megszerzett információkat legyen képes elemezni, rendszerezni és róluk írásban vagy szóban beszámolni. Ismerje a szellemi munka technikájának etikai normáit (idézetek, hivatkozások, utalások, forrásmegjelölés). Iskolában szerzett ismereteit, tanulási-önművelési kultúráját rendszeresen bővítse iskolán kívüli információszerzési csatornák útján (könyvtár, médiák, művelődési, művészeti, tudományos intézmények). Gyűjtse össze könyvtári dokumentumok felhasználásával alkotói életutak legjellemzőbb állomásait. Tudja használni különböző dokumentumok tájékoztató apparátusait (mutatók, tartalomjegyzék, képek, fejezetcímek)

5. Az eszköztudás

Az eszköztudás a teljes tudásnak az a része, amely az önálló ismeretszerzés és az elsajátított tudás alkalmazását teszi lehetővé.

Az eszköztudás – tantárgyi értelemben – tantárgyak közötti vagy tantárgyak feletti tudás; ilyen a NAT-ban a könyvtárhasználati ismeretek is, amely 4 témakör köré csoportosítható:

1.  általános könyvtárhasználati ismeretek:
2.  a könyvtár rendje, használata, a könyvtári rendszer;
3.  dokumentumismeret, a dokumentumtípusok tartalmi és formai megismerése, az ezzel kapcsolatos technikák elsajátítása;
4.  a könyvtári tájékoztató eszközök használatának elsajátítása a dokumentumok gyors eléréséhez;
5.  a szellemi munka technikája: a különböző forrásokból szerzett információk feldolgozásának, alkalmazásának műveletsora.

Az ismeretanyag legfontosabb területei:

1.  Az általános könyv- és könyvtárhasználati ismeretek, amelyek segítik a különböző információhordozókban, illetve a könyvtárban való tájékozódást, eligazodást. Ezen ismeretek megszerzését a könyvtárostanár segíti.
2.  Az ismeretanyag speciális része az egyes tantárgyakhoz, szakterületekhez kapcsolódó ismeretek, szakmai információk megszerzése, melyben a mindenkori szaktanár nyújt segítséget.

A könyvtár-pedagógia és kapcsolódásai

1.  Informatika
2.  Könyvtártudomány
3.  Kommunikáció

Pedagógia

1.  Didaktika
2.  Oktatástechnológia
3.  Tantervfejlesztés
4.  Tantárgypedagógiák
5.  Egyes tárgyak szakmódszertana
6.  Olvasáspedagógia
7.  Tanulásmódszertan
8.  Médiapedagógia
9.  Neveléselmélet
10.  Olvasóvá nevelés
11.  Óvodapedagógia
12.  Felnőttképzés
13.  Felsőoktatás pedagógiája
14.  Etika (jog)

Szociológia

1.  Könyvtárszociológia
2.  Olvasásszociológia
3.  Szociális kérdések

Pszichológia

1.  Fejlődéslélektan, személyiség lélektan
2.  Olvasáslélektan
3.  Biblioterápia
4.  Vezetéslélektan
5.  Munkahelyi kapcsolatok szociálpszichológiája

A könyvtárhasználatra nevelés tantárgy-metodikai megalapozása

A könyvtárhasználati tudás megszerzésekor a tanítás-tanulás kiemelt preferenciái a következők:

1.  önálló ismeretszerzésre, forrásalapú tanulásra nevelés,
2.  változatos tevékenységformák alkalmazása (tanulásszervezés, motiválás, játék),
3.  eszköztudás, gyakorlati technikák elsajátítása (könyvtárhasználat, szaktárgyi ismeretszerzés),
4.  egyénhez igazított differenciált tanulásszervezés (tanulócsoportok, haladási ütem, tananyag, változatos munkaformák),
5.  életkori sajátosságok figyelembevétele (fokozatosság, folyamatosság, motiváció, játék).

A könyvtári ismeret az elsajátítása során eszközzé alakul, lehetővé teszi bármely tantárgy aktív elsajátítását, ha az azokat tanító kollégák ismerik, ezeket a képességeket és alkalmazzák tantárgyuk tanítása során. Ilyen értelemben a könyvtárhasználat tanítása tantárgyközi feladat is, megvalósul benne a kommunikációs kultúra fejlesztése és a tanulás tanítása egyaránt.

Óraszámok:

1.  mint befogadó tárgyakban
   1. 1. az informatikában (lehetőleg tömbösített könyvtárhasználattan órák keretében)
   2. 2. a magyar irodalomban
2.  a szaktárgyakban alkalmazás szintjén
3.  az osztályfőnöki órákon

*Gimnázium 9–12. évfolyam*

|  |  |
| --- | --- |
| ***9–10. évfolyam*** | ***11–12. évfolyam*** |
| Magyar nyelv és irodalom  Informatika (digitális kultúra) | magyar nyelv és irodalom, történelem  informatika fakultáció |
| 3+3 = 6 informatika  3+3= 6 magyar | 4+4= 8 |

|  |  |
| --- | --- |
| Összesen: 20 óra | |
|  |  |
|  |  |

**A tananyag szerkezete:**

A könyvtárhasználati ismeretanyag a NAT egészét átfogja, a képességfejlesztésre és a tanulási, önművelési kultúra megalapozására teszi a hangsúlyt. A műveltséganyag – jellegéből adódóan – elsősorban spirális, másodsorban lineáris elrendezésű.

**Spirális szerkezetű ismeretek:**

Eszköztudás jellegéből adódóan elsősorban ily módon építkezik a könyvtárhasználati tananyag, s az évek folyamán egyre gazdagabb tartalommal telítődik.

**Lineáris szerkezetű ismeretek:**

Súlyponti ismeretkörök évfolyamonkénti fogalmi kifejtése.

* 1.  Viselkedés a könyvtárban. Könyvek csoportosítása tartalom és funkció szerint
  2.  Könyvtárhasználati szabályok. A könyv szerkezete és tartalma
  3.  A könyvtári állomány raktári rendje. Betűrend. Dokumentumtípusok
  4.  Könyvtártípusok, lakóhelyi gyermekkönyvtár
  5.  Raktári rend. Dokumentumtípusok. Segédkönyvek.
  6.  Kézikönyvtár
  7.  Információkereső nyelvek
  8.  Katalógus, bibliográfia.
  9.  Szakmai tájékozódás (információs központ, adatbank, szakkönyvtár).
  10.  Számítógéppel elérhető információs szolgáltatások, adatbázisok, elektronikus információhordozók

Taneszközök:

A törvény előírásainak megfelelő könyvtár: a szakmai követelményeknek megfelelő összetétel és feltárás, jól fejlesztett kézikönyvtár), applikációs táblák, videofelvételek, kazetták, CD-lemezek, tankönyv, feladatgyűjtemény, munkafüzet, tanári kézikönyv.) Megfelelő példányszámú, gyermekek részére készült segédkönyv, folyóirat.

Integrált könyvtári szoftver megfelelő technikai háttérrel, fénymásoló, fénymásolópapír, festék, oktató-programok, adatbázisok, Internet kapcsolat és megfelelő számítógépek, interaktív tananyag

Tevékenységi formák, eljárások, módszerek:

A könyvtári munkát igénylő tantárgyi témák feldolgozása közben a diákok megismerik az adott szaktárgy intézményes, dokumentális forrásait, és megtanulják az információk összegyűjtésének, szelekciójának, rendszerezésének és bemutatásának technikáit és módszereit. Mindebből az következik, hogy a könyvtár eszközi felhasználása nemcsak és nem elsősorban a megtanult tantárgyi ismeretek további bővítését, hanem a tudáshoz vezető kreatív, fejlesztő célú módszerek, a szellemi munka technikai elsajátítását szolgálja.

Tanulói tevékenységtípusok:

1.  szaktárgyi tematikus gyűjtőmunka – egyéni és csoportos
2.  irodalom-, illetve forrásjegyzék összeállítása megadott témához
3.  kiselőadás tartása vagy írásbeli beszámoló készítése egy-egy komplex, több tantárgyat érintő problémáról
4.  egy-egy neves kutató, író, művész életútjának feldolgozása könyvtári dokumentumok segítségével
5.  sajtófigyelés aktuális társadalmi problémákról, iskolaújság stb.

***Könyvtárhasználati tanterv***

**9-12. évfolyam**

A középfokú nevelésben-oktatásban az informatika oktatásának alapvető célja az 1–8. évfolyam céljaihoz hasonlóan az, hogy felkészítse a tanulókat a megfelelő információszerzési, tárolási, feldolgozási és átadási technikákra, valamint megismertesse velük az információkezelés jogi és etikai szabályait. Ennek leghatékonyabb módját a több éven keresztül tanult informatika tantárgy (számítástechnika és könyvtárhasználat) és az iskolai élet egészét átható informatikai (könyvtárhasználatra) nevelés biztosíthatja.

**Célkitűzések**

1.  A tanulók felkészítése az információs társadalom kihívásainak fogadására: az információszerzés kibővülő lehetőségeinek felhasználására, az információk elérésére, kritikus szelekciójára, feldolgozására és a folyamat értékelésére.
2.  A könyvtárra alapozott önművelés képességének kialakítása, fejlesztése a könyvtári információs rendszer lehetőségeinek felhasználásával.
3.  A forrásokat komplex és alkotó módon alkalmazó tanulási technikák és módszerek kifejlesztése.
4.  Az iskolai és más típusú könyvtárak, könyvtári források, eszközök megismertetésével, valamint a velük végzett tevékenységek elsajátíttatásával tudatos, biztos használói magatartás kialakítása.
5.  A könyvtárhasználati tudás eszköz jellegű beépítése a tanulók tantárgyi képzéséhez, iskolai fejlődéséhez és a mindennapi problémák megoldásához szükséges információszerzésbe,- és feldolgozásba.
6.  A forrásfelhasználás etikai szabályainak elsajátíttatása és a normakövetés követelményének elfogadtatása.
7.  A különböző társadalmi szerepekbe beilleszkedni képes, azokat szükség szerint változtatni és bennük hasznosan tevékenykedni tudó személyek nevelése.

**Általános fejlesztési követelmények**

1.  A tanuló ismerje meg és igényelje a könyvtárak szolgáltatásait. Rendszeres, sokoldalú könyvtári tevékenységével alakuljon ki biztos használói magatartása.
2.  Legyen tisztában a különböző dokumentumtípusok (hagyományos és legújabb technológiákon alapuló ismerethordozók), tömegkommunikációs és hálózaton elérhető források sajátos közlésmódjával, információs és esztétikai értékével. Tanulmányaihoz és érdeklődése szerint tudja szelektálni és alkotó módon felhasználni a különböző információs forrásokat.
3.  Az iskolai és mindennapi problémahelyzeteknek megfelelően tudja kiválasztani a megoldást jelentő könyvtári tájékoztató segédleteket (kézikönyvtár, a könyvtár katalógusok, hagyományos, elektronikus és hálózaton elérhető, bibliográfiai, illetve egyéb adatbázisok), és legyen képes információhordozókat, információkat keresni belőlük.
4.  Legyen képes feladatához a probléma és az ismeretkör jellegének megfelelő könyvtártípust, tájékoztató eszközt, dokumentumtípust kiválasztani. Tudja alkalmazni a szelektív anyaggyűjtés teljes műveletsorát, és eredményéről tudjon forrásjegyzéket készíteni. Tudjon feladata megoldásáról beszámolni a különböző forrásokból szerzett információk elemezése és rendszerezése alapján önállóan megválasztott közlésformában. Munkája közben tegyen eleget a forrásfelhasználással kapcsolatos etikai követelményeknek.

***9. évfolyam***

|  |  |  |
| --- | --- | --- |
| **Befogadó tárgy: digitális kultúra**  **Évi óraszám: 3** | | |
| **Tananyagegységek** | **Tartalom** | **Fejleszteni kívánt képességek, célok** |
| Tájékozódás a középiskolai könyvtár tér- és állományszerkezetében   1. A tanult dokumentumok rendszerezése információs értékük szerint 2. Információkeresés hagyományos és számítógépes forrásokból 3. Források keresése (formai és tartalmi szempontok szerint) hagyományos és számítógépes katalógusokban) | 1. A középiskolai könyvtár terei, állományszerkezete   Raktári rend   1. Könyvtártípusok, könyvtári rendszer 2. Dokumentumtípusok: nyomtatott és nem nyomtatott dokumentumok 3. Tájékoztató eszközök: kézikönyvtár, információkereső nyelvek, katalógusok, számítógépes adatbázisok 4. Bibliográfiai leírás 5. Az információk feldolgozásának és az új szellemi termék létrehozásának gondolati és technikai műveletei | 1. Legyen képes tájékozódni a középiskolai könyvtár tér- és állomány-szerkezetében 2. Ismerje a könyvtár használatának szabályait, a könyvtár tereit, funkcióit, típusait 3. Ismerje a raktári rendet 4. Ismerje a katalóguscédula fogalmát és formátumát 5. Képes legyen önállóan bibliográfiai leírást készíteni egy könyvről |

|  |  |  |
| --- | --- | --- |
| **Befogadó tárgy: magyar nyelv és irodalom**  **Évi óraszám: 3** | | |
| **Tananyagegységek** | **Tartalom** | **Fejleszteni kívánt képességek, célok** |
| Az anyaggyűjtés, jegyzetelés technikája  Időszaki kiadványok böngészése  Szépirodalmi és szakirodalmi kötetek értő olvasása, a feldolgozás lépései | 1. Kötelező olvasmányok lelőhelye 2. Kötelezők röviden 3. A szakirodalom szintjei: képes albumtól a tanulmánykötetig | 1. Rendszerezőképesség és szövegértési készség fejlesztése 2. Felismertetni, hogy az irodalom művészet és egyben tudományos is 3. Tudjon forrásokat keresni a könyvtár katalógusaiban 4. Legyen képes információt keresni hagyományos és számítógépes forrásokból 5. Sajátítsa el a jegyzetelési technikát |

***10. évfolyam***

|  |  |  |
| --- | --- | --- |
| **Befogadó tárgy: informatika**  **Évi óraszám: 3** | | |
| **Tananyagegységek**   1. Tematikus keresés országos könyvtárak online katalógusaiban 2. Közhasznú információk keresése hagyományos és elektronikus tájékoztató forrásokban 3. Szelektív irodalomgyűjtés és bibliográfia készítése számítógépes adatbázisok felhasználásával különböző témákhoz, tantárgyi feladatokhoz | **Tartalom**   1. Könyvtári és egyéb információs rendszerek 2. Tájékozódási gyakorlatok az iskolai könyvtár tér- és állományszerkezetében 3. A közhasznú tájékozódás forrásai, eszközei (internet, pályaválasztási tanácsadó, telefonkönyv, menetrend, katalógusok stb. | **Fejleszteni kívánt képességek, célok**   1. Legyen képes információt keresni hagyományos és számítógépes forrásokból 2. Jártasság a könyvtári gyűjtőmunkában 3. Az információfeldolgozás, az idézés technikai szabályainak és etikai normáinak ismerete, alkalmazása |

|  |  |  |
| --- | --- | --- |
| **Befogadó tárgy: magyar nyelv és irodalom**  **Évi óraszám: 3** | | |
| **Tananyagegységek**   1. Vázlat alapján az írásmű elkészítése, hivatkozások, jegyzetek, a felhasznált forrásokról jegyzék készítése 2. Az információfeldolgozás, idézés, hivatkozás technikai szabályainak és etikai normáinak ismerete és alkalmazása | **Tartalom**   1. A forráshasználat etikai normái, formai szabályai 2. Forráskeresés a könyvtári tájékoztató eszközök használatával és alapozva. Forrásértékelés,- választás, irodalomjegyzék készítése.   Anyagyűjtés többféle forrásból (verbális, audiovizuális, elektronikus ismerethordozók), jegyzetelés | **Fejleszteni kívánt képességek, célok**   1. Tudjon irodalomjegyzéket készíteni a megtalált forrásokról 2. Ismerje és kövesse a forrásfelhasználás szabályait, etikai normáit 3. Tudjon tájékozódni a közhasznú információs forrásokban, a könyvtár tér- és állományszerkezetében |

***11. évfolyam***

|  |  |  |
| --- | --- | --- |
| **Befogadó tárgy: magyar nyelv és irodalom, történelem**  **Évi óraszám: 4** | | |
| **Tananyagegységek** | **Tartalom** | **Fejleszteni kívánt képességek, célok** |
| 1. Az információfeldolgozás, idézés, hivatkozás technikai szabályainak és etikai normáinak ismerete és alkalmazása 2. Dolgozat elkészítésének szakaszai 3. Dolgozat, projektmunka formai követelményei 4. Szakmai tájékozódás | 1. A szakmai tájékozódás intézményei és eszközei   - országos tudományos könyvtár  - szakkönyvtár  - információs központ  - Internet   1. A közhasznú tájékozódás   intézményei és eszközei   1. Egy tudományos dolgozat szakaszainak megismerése 2. Tájékozódási gyakorlatok az iskolai könyvtár tér- és állományszerkezetében | 1. Továbbtanulási lehetőségek keresése a közhasznú tájékozódás eszközeiben 2. A szakirány, a szakterület pontosabb megismerése a szakmai tájékozódás intézményeinek és eszközeinek segítségével (szakkönyvtár, információs központ felkeresése, információkérés elektronikus levelezéssel) 3. Tájékozódás az interneten, a könyvtár tér- és állományszerkezetében 4. Pontos forráshasználat elkészítése 5. A ivatkozás etikai, jogi szabályainak ismerete, gyakorlása |

|  |  |  |
| --- | --- | --- |
| ***12. évfolyam***  **Befogadó tárgy: informatika fakultáció**  **Évi óraszám: 4** | | |
| 1. Az előző évfolyamokon tanult könyvtárhasználati ismeretek összegzése, rendszerezése 2. Felkészülés a szóbeli érettségire 3. Vizsgakövetelmény: 4. 9.1 Könyvtárak 5. 9.2 Információkeresés 6. 9.3 Forráshasználat | 1. Az előző évfolyamokon tanult könyvtárhasználati ismeretek összegzése, rendszerezése 2. Tájékozódási gyakorlatok az iskolai könyvtár tér- és állományszerkezetében | Pontos forráshasználat elkészítése   1. Hivatkozás etikai, jogi szabályainak ismerete Jártasság a könyvtári gyűjtőmunkában   Tudjon tájékozódni a közhasznú információs forrásokban   1. Legyen képes információt keresni hagyományos és számítógépes forrásokból 2. Tájékozódás az interneten, a könyvtár tér- és állományszerkezetében |